Την τελευταία φορά, σε 29 ενημερωτικά αλλά και προσβάσιμα λεπτά,
είδαμε πώς μια σειρά επιτευγμάτων οδήγησε στον σύγχρονο κόσμο
και τη δημιουργία ενός τόσο ισχυρού όπλου που τα κάνει όλα μια λευκή, καυτή μαλακία.
Αυτό ήταν ένα μέρος της ιστορίας. Το επόμενο μέρος αρχίζει τώρα.
Είναι 1945.
Μόλις έχει πέσει η ατομική βόμβα. Ο κόσμος είναι κατεστραμμένος.
Η κλωνοποίηση του Χίτλερ έχει αρχίσει.
Το μέλλον έδειχνε αβέβαιο
και πλησίαζε όλο και περισσότερο, όπως κάνει πάντα.
Όμως αυτό το μέλλον δεν θα έμοιαζε με κανένα άλλο.
Ένα μέλλον με ανθρώπους στο φεγγάρι και ροκ σταρ, μπίζνες κι ελεύθερο έρωτα,
υπολογιστές και το διαδίκτυο.
Ένα ρομπότ ταξίδεψε στον χρόνο για να σκοτώσει τη Σάρα Κόνορ.
Αλλά αυτό έγινε μόνο στην ταινία.
Ο σύγχρονος πολιτισμός είχε φτάσει, αλλά η σύγκρουση κοσμοθεωριών
έδειξε ότι η απειλή για ανοιχτή σύγκρουση δεν έφυγε ποτέ.
Μήπως οι νέες τηλεπικοινωνίες μας βοηθούσαν να τα βρούμε;
Ή μήπως όχι;
Μήπως έπρεπε να υπάρχουν δύο σόσιαλ,
ένα για τους σωστούς κι ένα γι' αυτούς που κάνουν λάθος;
Ξέρω πολλούς που θα έβαζα στο δεύτερο. Μαλάκες.
Ελάτε μαζί μου στο τελευταίο μέρος της ανθρώπινης ύπαρξης,
καθώς ανακαλύπτω πώς βρεθήκαμε εδώ που είμαι
και πού θα πάμε αύριο, που την ώρα της βιντεοσκόπησης είναι Τετάρτη.
Όποτε κι αν έρθει το μέλλον, θα γίνει εδώ,
σ' ένα εύθραυστο παιχνιδάκι που μου συστήθηκε ως Γη.
Χάλια τα μαλλιά μου.
Η ΓΗ ΜΕ ΤΑ ΜΑΤΙΑ ΤΗΣ ΚΑΝΚ
ΠΕΜΠΤΟ ΕΠΕΙΣΟΔΙΟ: ΟΙ ΠΌΛΕΜΟΙ ΤΩΝ ΚΌΣΜΩΝ;
Ρωσία. Μια αχανής έκταση στην ανατολή.
Πρώτη φορά την αναφέρουμε στη σειρά,
αλλά εκεί βρισκόταν πάντα.
Στις αρχές του 20ού αιώνα η Ρωσία ήταν μια αχανής αυτοκρατορία,
όπως είναι σήμερα η Marvel Cinematic Universe.
Ο μέσος Ρώσος ήταν χωρικός, αλλά ονειρευόταν να γίνει άνθρωπος.
Κατά προτίμηση πλούσιος.
Επειδή ενώ οι Ρώσοι χωρικοί ζούσαν πάμφτωχοι,
οι πλούσιοι ζούσαν στην Αγία Πετρούπολη.
Ο κορυφαίος Ρώσος λεγόταν τσάρος Νικόλαος που στα ρώσικα σημαίνει βασιλιάς Νικόλαος.
Είχε δικαίωμα να κυβερνά σαν δικτάτορας,
αλλά μου είπαν να πω ότι δεν είναι έτσι σήμερα η Ρωσία.
Ένας τέτοιος κόσμος όπου οι μάζες μοχθούν για ψίχουλα
ενώ μια μικρή ελίτ πλουτίζει,
φαίνεται τόσο φανερά άδικο και αδιανόητο για εμάς σήμερα,
που ούτε μπορούμε να φανταστούμε πώς ήταν.
Ένας άντρας που πίστευε ότι ήταν άιν μάτσο σκατούλεν
ήταν ο Γερμανός διανοητής Καρλ Μαρξ.
Δεν φαίνεται εύκολα, αλλά αν κοιτάξετε προσεκτικά,
θα δείτε ότι είχε γενειάδα.
Επίσης, ο Μαρξ είχε ένα όραμα
και το έγραψε στο βιβλίο Ο πιο συνηθισμένος άνθρωπος στο Φέστο.
Σήμερα, είναι από αυτά που συζητάνε οι επιστήμονες,
αλλά κανείς δεν διαβάζει. Όπως κι όλα τα βιβλία.
Αλλά τότε ήταν επιτυχία,
ιδιαίτερα δημοφιλές ανάμεσα στους αντικαπιταλιστές 18 με 35,
την επαναστατική μερίδα πληθυσμού.
Ένας Ρώσος που διάβασε το βιβλίο ήταν ο άνθρωπος αυτής της φωτογραφίας,
ο Βλαντίμιρ Ίλιτς Τζον Λένον.
Ο Λένιν φαντάστηκε έναν κόσμο ακτήμονα.
Αναρωτιέμαι αν μπορείς, τίποτα για να σκοτώσεις ή να πεθάνεις,
μια πανανθρώπινη αδελφότητα.
Θέλησε να το πραγματοποιήσει με μια βίαιη εξέγερση.
Η ευκαιρία ήρθε το 1917.
Λόγω της έλλειψης τροφίμων, ο κόσμος άρχισε να εξεγείρεται για το ψωμί.
Ο Λένιν κι οι ακόλουθοί του χάκαραν τα Χειμερινά Ανάκτορα
κι ανέβασαν κομμουνιστική κυβέρνηση.
Η Ρωσία άλλαξε το όνομά της σε ΕΣΣΔ, ή και Σοβιετική Ένωση.
Τι είναι το Σοβιετικό Κρεμμύδι;
Νομίζω ότι έχεις παρανοήσει
και εννοείς τη Σοβιετική Ένωση.
Όχι, κρεμμύδι είναι. Το είδα σε ένα χαρτάκι.
Θα γράφτηκε λάθος ή δεν μπορείς να διαβάσεις καλά.
Αλλά νομίζω ότι εννοείς τη Σοβιετική Ένωση.
ή την Ένωση Σοβιετικών Σοσιαλιστικών Δημοκρατιών.
Δεν θέλω να είμαι αγενής, αλλά με πατρονάρεις.
Μπορούμε να μείνουμε στο σοβιετικό κρεμμύδι;
Εντάξει.
Τι ακριβώς ήταν;
Αν δεν ξέρεις, δεν πειράζει. Δεν θα σε κρίνω.
Αν θες να μιλήσουμε για τα ρωσικά σοβιετικά λαχανικά, μπορούμε.
Ήταν μια βαθιά αγροτική χώρα.
Υπήρχαν πολλά κρεμμύδια, πολλές πατάτες και άλλα.
-Ρέβες είχαν; -Νομίζω πως ναι.
Φτηνές, εύκολες στην καλλιέργεια, ανθεκτικές, ωραίες για βραστό.
Πώς και ξέρεις τόσα για τα λαχανικά;
Έχεις χωράφι;
Το 1924, ο Λένιν άφησε την μπάντα
για να επικεντρωθεί σε μια μεταθανάτια ζωή στην οποία δεν πίστευε.
Τη θέση του Λένιν πήρε ο Γιόζεφ Στάλιν,
που ήταν υπεύθυνος μιας ανελέητης καταστολής
που σκότωσε, οδήγησε σε λιμό ή εξόρισε εκατομμύρια ανθρώπους.
Αν και είχε ένα φιλικό μουστάκι.
Κομμουνισμός και καπιταλισμός είναι φυσικοί εχθροί,
όπως άντρες και γυναίκες, σκύλοι και γάτες.
Αλλά Ρωσία κι Αμερική είχαν παραμερίσει τις διαφορές τους,
λόγω του κοινού συμφέροντος για τη νίκη στον Β' Παγκόσμιο.
Το τέλος του πολέμου οδήγησε σε πολλές ασπρόμαυρες γιορτές,
αφού ο κόσμος άφησε πίσω του χρόνια συγκρούσεων κι έχθρας.
Αλλά πίσω από αυτές τις ντεμοντέ γιορτές, έβραζαν τα προβλήματα.
Δεν είχαν κακούς για να ανατινάξουν ή να σκοτώσουν,
κι έτσι Δύση κι Ανατολή υποψιάζονταν η μία την άλλη.
Ήταν η αρχή μιας νέας σύγκρουσης:
του Παγκόσμιου Ψυχρού Πολέμου.
Πολύ περίπλοκος δεν είναι ο Ψυχρός Πόλεμος;
Αξίζει να τον αναφέρουμε
ή μπορούμε να τον παραλείψουμε;
Καθορίζει το δεύτερο μισό του 20ού αιώνα
-άρα θα πρέπει να περιληφθεί. -Καλά, εντάξει.
Καθώς επεκτεινόταν η Σοβιετική Ένωση
η εχθρότητα μεταξύ Ανατολής και Δύσης βάθαινε.
Το σύμβολο του διαχωρισμού ήταν το Τείχος του Βερολίνου,
ένα είδος διαζυγίου από τούβλα.
Υπήρχε μια τρομερή ατμόσφαιρα δυσπιστίας,
όπως είχα με τον πρώην μου όταν είδα 28 κλήσεις
από μια επαφή με ετικέτα "Κλόντια Βυζού" στο τηλέφωνό του.
Μου είπε ότι ήταν από το γυμναστήριο κι ότι ήταν το αληθινό της όνομα.
Λυπάμαι, Σον, δεν το έχαψα τότε και δεν το χάβω τώρα.
Ελπίζω να είναι καλά η μαμά σου.
Υπήρχε τόση παράνοια μεταξύ Ανατολής και Δύσης,
που άρχισαν να κατασκοπεύουν η μία την άλλη, να μαζεύουν πυρηνικά
και να κάνουν πολέμους δια αντιπροσώπου.
Η Ρωσία κι η Αμερική έβαζαν άλλους να πολεμήσουν στη θέση τους.
Είναι όπως επιλέγεις χαρακτήρα για να πολεμήσεις στο Street Fighter II;
Σε όλη την ανθρώπινη ιστορία, υπάρχει τάση χρήσης άλλων δυνάμεων,
μαχητών από άλλες χώρες για να γίνει πόλεμος.
Μάλιστα. Άρα ακριβώς όπως στο Street Fighter.
Αν ήταν το Street Fighter II κι η Αμερική διάλεγε τον χαρακτήρα Κεν,
οι Ρώσοι θα διάλεγαν τον Ζανγκίφ επειδή είναι Σοβιετικός;
Ή θα διάλεγαν κάποιον σαν τον Νταλσέμ;
Προφανώς είναι καλύτερος αφού μπορεί να αποφύγει τις σφαίρες του Κεν.
Δεν ξέρω. Θα πρέπει να ρωτήσεις τον πρόεδρο Πούτιν
για μια σίγουρη απάντηση.
Μάλλον θα διάλεγαν κάποιον που είχε πιθανότητες να νικήσει τον Κεν.
Στο μεταξύ, Ανατολή και Δύση συναγωνίζονταν
για την κατάκτηση του διαστήματος.
Ο ανταγωνισμός έγινε γνωστός ως αγώνας του διαστήματος
αν και δεν ξέρουμε πώς τον έλεγαν οι Ρώσοι.
Να πω την αλήθεια, έπρεπε να ξέρουμε πριν αρχίσουμε το γύρισμα.
Οι πρώτες εκτοξεύσεις θεωρήθηκαν πλήρεις αποτυχίες τότε,
αλλά τώρα ξέρουμε ότι κάνουν για ήρεμη τηλεθέαση με συνοδεία τζαζ.
ΟΙ ΚΟΚΚΙΝΟΙ ΕΚΤΟΞΕΥΟΥΝ ΔΟΡΥΦΟΡΟ
Σήμερα, έχουμε ένα νέο φεγγάρι,
μια μεταλλική σφαίρα 60 εκ. μπήκε σε τροχιά από ρωσικό πύραυλο.
Τελικά, το 1957, πρώτοι οι Ρώσοι έκαναν επιτυχημένη εκτόξευση.
Γιατί οι Ρώσοι έβαλαν σε τροχιά μια σπόντα;
Πρώτον, αν δούμε τις ρωσικές λέξεις,
το όνομα του πρώτου δορυφόρου ήταν Σπούτνικ 1.
-κι οι Ρώσοι… -Είναι η σπόντα στα ρωσικά;
Όχι, στα ρωσικά σημαίνει "ταξιδιώτης".
Υποθέτω ότι η σπόντα σε τροχιά θα επιπλέει σε σταγόνες
όπως στο μπάνιο.
Συγγνώμη, να αλλάξω θέμα;
Αμέσως μετά τον Σπούτνικ ήρθε αυτό το διαστημικό σκυλί γνωστό ως Λάικα,
που εκτοξεύτηκε στο διάστημα τον Νοέμβριο 1957.
Τι απέγινε η Λάικα;
Θα της έδωσαν ένα κόκκαλο και ένα χάδι στην κοιλίτσα όταν γύρισε.
Δυστυχώς, η Λάικα δεν επέστρεψε ποτέ
επειδή υπερθερμάνθηκε λίγο μετά την εκτόξευση και πέθανε.
Δεν το πιστεύω!
Δυστυχώς έτσι έγινε…
Την έβαλαν σε μια πτήση χωρίς επιστροφή.
Υπάρχει ένας νεκρός σκύλος στο διάστημα!
Άρα υπάρχει ένας νεκρός σκύλος πίσω από κάθε λήψη
κάθε ταινίας για το διάστημα όπως το Star Wars;
-Δεν θα έλεγα… -Υπάρχουν νεκρά σκυλιά στο Star Wars!
Απαράδεκτο.
Τελικά ο δορυφόρος της Λάικα κάηκε στην ατμόσφαιρα της Γης,
αλλά έγινε αφού είχε πεθάνει.
Όπως είπα, πέθανε λίγες ώρες μετά την εκτόξευση.
Μπορούμε να κρατήσουμε ενός λεπτού σιγή για τη Λάικα;
Εντάξει.
Υπάρχει ένας νεκρός σκύλος στο διάστημα!
Πέρα από τον αγώνα του διαστήματος, οι απλοί Ρώσοι είχαν δύσκολη ζωή,
ενώ αντίθετα οι Αμερικανοί έμοιαζαν να ζουν με ανέμελη πολυτέλεια και καπέλα.
Ήταν αληθινή η δεκαετία του 1950;
Ναι, απόλυτα αληθινή.
Είμαστε σίγουροι; Μοιάζει στημένη όταν τη βλέπεις.
Όλο άντρες με καπέλα και χαμογελαστές νοικοκυρές σε κουζίνες.
Ήταν αληθινοί αυτοί οι άνθρωποι; Πραγματικά συνέβαιναν αυτά;
Πολλά έγιναν όπως τα βλέπεις στις διαφημίσεις.
Η Chevrolet του '55 είναι χαμηλότερη, πλατύτερη και μακρύτερη.
Η δημοφιλέστερη τηλεοπτική σειρά το '50 ήταν οι Διαφημίσεις.
Μιλούσαν για μια γυναίκα κι έναν άντρα που ήθελαν κάτι
και μετά το αγόραζαν κι ήταν χαρούμενοι.
Το πρώτο παράδειγμα αφηγηματικής δομής τριών πράξεων.
-Καταπληκτικό! -Σωστά!
Οι διαφημίσεις είχαν τόση επιρροή που έκαναν τους τηλεθεατές
να θέλουν να γίνουν το άτομο που αγόραζε πράγματα.
Δούλευαν σκληρά για να αγοράσουν ένα αμάξι
για να πηγαίνουν στα μαγαζιά και να ψωνίζουν,
και το πλήρωναν συνεχίζοντας να δουλεύουν κι έτσι ένιωθαν χάλια.
Γι' αυτό αγόραζαν κι άλλα για να φτιάξει το κέφι τους,
και ξαναδούλευαν για να τα πληρώσουν.
-Καταπληκτικό! -Σωστά!
Τη μόνη ώρα που δεν δούλευαν ή αγόραζαν,
έβλεπαν τηλεόραση.
Στα τηλεοπτικά κύματα γεννήθηκε μια νέα κουλτούρα:
η ποπ κουλτούρα, όχι σαν την κανονική με τους πίνακες και τον Μπετόβεν.
Τέτοια άρεσαν στον κόσμο.
Για δεκαετίες, πρωτοπόροι μαύροι καλλιτέχνες συνεργάστηκαν
για να φτιάξουν ένα νέο μουσικό είδος που οι λευκοί θα πέρναγαν για δικό τους.
Γιατί λένε ότι ο Έλβις Πρίσλεϊ ιδιοποιήθηκε τη λευκή μουσική;
Δεν λένε αυτό. Λένε ότι ιδιοποιήθηκε τη μαύρη μουσική.
Ήταν λευκός που τραγουδούσε μουσική μαύρης προέλευσης.
Έπρεπε να απολογηθεί στα σόσιαλ;
Όχι, επειδή τότε δεν υπήρχαν σόσιαλ.
-Γιατί δεν απολογείται τώρα; -Επειδή έχει πεθάνει.
Και τώρα ιδιοποιείται το στιλ των νεκρών; Τον αρχικλέφταρο!
Αφού ξεπέρασε τη φτώχεια του κι ένα πρόβλημα στον γοφό,
ο Έλβις επωφελήθηκε από τα ΜΜΕ,
που τον μετέδιδαν σε κοινό εκατομμυρίων με ευπρεπή τρόπο.
Γιατί ήταν τόσο επικίνδυνο να δείχνουν τον Έλβις από τη μέση και κάτω;
Ήταν γυμνός σαν ένα διεστραμμένο σε κλήση στο Zoom;
Δεν ήταν γυμνός.
Κουνούσε τους γοφούς τους πολύ με σεξουαλικό τρόπο.
Και υπήρχε ανησυχία
ότι οι νεαρές ίσως άναβαν με τον Έλβις.
Πολύ σεμνότυφοι δεν ήταν οι άνθρωποι τότε;
Αν έβλεπαν το πέος του, μάλλον θα πάθαιναν συγκοπή.
Μάλλον. Δεν νομίζω να τα κατάφερναν…
Θεέ μου.
Δεν είναι αστείο. Πού το βρίσκεις το αστείο;
Αν έβλεπαν το πέος του, θα πάθαιναν συγκοπή.
Δεν είναι για γέλια. Εδώ μιλάμε για ανθρώπινες ζωές.
Ο Έλβις ήταν τόσο επικίνδυνα εκρηκτικός,
ώστε επιτάχθηκε από τον στρατό για στρατιωτική χρήση.
Δεν είναι να απορείς, αν σκεφτούμε τι γινόταν.
Ρωσία κι Αμερική έφτιαχναν τεράστια πυρηνικά οπλοστάσια,
αρκετά για να καταστρέψουν τον πλανήτη αρκετές φορές,
αν αστοχούσαν την πρώτη.
Ο πλανήτης έμοιαζε να πηγαίνει για τον Τρίτο Παγκόσμιο
και στις αρχές του '60 έφτασε στο χείλος του γκρεμού
και κοίταζε σε άβυσσο χωρίς γυρισμό.
Κρίση!
Ξαφνικά ο κόσμος ξυπνάει
δυσοίωνα στις εφημερίδες σε όλη την Αμερική…
Στην Κρίση του Κύβου και των Πυραύλων,
ποιο ήταν πιο επικίνδυνο, οι κύβοι ή οι πύραυλοι;
Εννοείς την κρίση των πυραύλων της Κούβας,
μιας χώρας κοντά στις ακτές των ΗΠΑ, νότια της Φλόριντα.
Χάλια σχήμα ο κύβος για έναν πύραυλο. Μοιάζει με τούβλο.
Το 1959, έγινε κομμουνιστική επανάσταση στην Κούβα.
Ο Φιντέλ Κάστρο ανέβηκε στην εξουσία κι αμέσως έπιασε φιλίες με τη Ρωσία.
Το 1962, η Αμερική ανακάλυψε ότι η ΕΣΣΔ θα χρησιμοποιούσε την Κούβα
ως βάση πυρηνικών πυραύλων,
που θα έφταναν στη Φλόριντα σε 20 λεπτά,
αν είχε ευνοϊκό άνεμο κι έβρισκαν να παρκάρουν.
Ο Αμερικανός πρόεδρος και κούκλος Τζον Φ'ινγκ Κένεντι
απαίτησε να φύγουν οι πύραυλοι, αλλιώς ο πόλεμος ήταν αναπόφευκτος.
Ή ακόμα χειρότερα, πιθανός.
Για έξι μέρες ο κόσμος κρατούσε την αναπνοή του,
άρα μπορεί να πέθαινε από ασφυξία πριν εκραγούν οι βόμβες.
Στο τέλος, ο Σοβιετικός αυτοκράτορας Νικίτα Χρουστσόφ
υποχώρησε σαν ντροπιασμένος χέστης,
κι οι πύραυλοί του πήγαν σπίτι με την ουρά στα σκέλια.
Ο Κένεντι είχε νικήσει.
Ο Τζον Φ. Κένεντι κέρδισε στην κρίση των πυραύλων της Κούβας.
Και γιατί αυτοπυροβολήθηκε μετά;
Δεν έγινε έτσι. Διαπραγματεύτηκε μια συμφωνία μετά την κρίση της Κούβας
με τον Σοβιετικό ηγέτη, Νικίτα Χρουστσόφ.
Και μετά δολοφονήθηκε στο Ντάλας του Τέξας,
το 1963, δυστυχώς. Αλλά δεν πυροβόλησε αυτός.
Μάλιστα. Είναι ειρωνεία ότι ανησυχούσε για τους πυραύλους στην Κούβα
ενώ έπρεπε να ανησυχεί για ένα όπλο στο Τέξας.
Στοίχημα ότι μουντζώθηκε αφού τον πυροβόλησαν.
Αφού απέφυγε τον Αρμαγεδδώνα, ο κόσμος διψούσε για αλλαγή
και μια νέα γενιά που ήθελε μια ευκαιρία για ειρήνη εξεγέρθηκε.
Τα πρότυπά τους δεν ήταν πολιτικοί,
αλλά αντισυμβατικοί μουσικοί που η δουλειά τους καθόρισε την εποχή.
Οι Rolling Stones ήταν τεράστιοι το '60.
Θα ήταν δίκαιο να πούμε ότι ήταν οι Beatles της εποχής τους;
Νομίζω ότι ήταν σύγχρονοι.
Δηλαδή υπήρχε πάντα συναγωνισμός ανάμεσα σε Stones και Beatles.
Σωστά, αλλά οι Beatles ήταν ήδη ο Elvis της εποχής τους.
Άρα υπάρχει άλλος ένας Beatles. Μπορούμε να τον δώσουμε στους Stones,
παρόλο που είναι σύγχρονοι;
Νομίζω ότι ο κόσμος έχει τις προτιμήσεις του
ανάμεσα στο στιλ των Beatles και των Stones.
Ποιος από τους "Beatles της εποχής τους" ήταν καλύτερος;
Οι Beatles ένα ή οι Beatles δύο;
Νομίζω ότι οι Beatles ένα είναι αυτό που προτιμώ… Οι πρώτοι Beatles.
Επόμενη ερώτηση.
από όλες της μπάντες του '60, ποια ήταν οι The Kinks;
Στο μεταξύ, ο αγώνας του διαστήματος συνεχιζόταν.
Η NASA ξόδεψε δισεκατομμύρια
κι έφτιαξε έναν ισχυρό πύραυλο για να πάει στο φεγγάρι
αλλά όχι τόσο ισχυρό ώστε να εκραγεί όταν θα έφτανε.
Πλήρωμα ήταν ο Νιλ Άρμστρονγκ, ο Άλαν Άλντα
κι ένας άλλος που ζήτησε να παραμείνει ανώνυμος.
Στις 20 Ιουλίου 1969, όλος ο κόσμος έβλεπε τηλεόραση
να δει αν θα εκραγεί η Σελήνη.
Και γιατί δεν έπαιζε κάτι άλλο.
ΠΡΩΤΕΣ ΕΙΚΟΝΕΣ ΑΠΟ ΤΗ ΣΕΛΗΝΗ
Το παγκόσμιο κοινό πρέπει να είχε εκπλαγεί
από τη φρικτή ποιότητα εικόνας, που ήταν κακή ακόμα και τότε.
Εννοώ, κοιτάξτε.
Μοιάζει να έφυγαν από τη θολούρα για να ανακόψουν έναν λεκέ.
Ένα μικρό βήμα για τον άνθρωπο,
ένα μεγάλο άλμα για την ανθρωπότητα.
Κι ο ήχος ήταν απαίσιος. Πάντως είπε
είναι ένα μικρό βήμα για τον άνθρωπο, κι ένα βιονικό για την ανθρωπότητα.
Έτσι διεκδίκησε τη Σελήνη για τον άντρα.
Γι' αυτό απαγορεύεται η είσοδος εκεί στις γυναίκες.
Η προσσελήνωση ήταν σπουδαίο κατόρθωμα για τον άνθρωπο,
που ξεπέρασε τα όρια της Γης και εξερεύνησε τον ουρανό.
Αν υποθέσουμε ότι όλα αυτά συνέβησαν.
Πολλοί στο ίντερνετ λένε ότι ήταν πλαστή η προσσελήνωση.
Πόσο δίκιο έχουν;
Είναι εντελώς λάθος.
Κανένας ιστορικός δεν έχει αμφισβητήσει το πρόγραμμα Απόλλων,
επειδή ούτε μία από τις φερόμενες αποδείξεις
που προτάσσουν οι συνωμοσιολόγοι δεν έχει αντέξει στον επιστημονικό έλεγχο.
Προφανώς κι είναι ψεύτικη. Πώς προσσεληνώθηκαν
αν δεν υπάρχει το φεγγάρι;
Τι σε κάνει να το πιστεύεις αυτό;
Δεν υπάρχει. Δεν ξέρω αν έχεις ερευνήσει,
αλλά ο φίλος μου ο Πολ μού έστειλε ένα βίντεο που τα αποκαλύπτει όλα.
Μπορείς να αποδείξεις ότι υπάρχει το φεγγάρι; Δεν μπορείς.
Το βλέπουμε στον ουρανό. Έχουμε στείλει διαστημόπλοια.
Φέραμε δείγματα στη Γη.
Όχι. Δες το βίντεο. Άνοιξε τα μάτια σου.
Θα πιστεύεις και στη νύχτα, σωστά;
Τη ζω, όπως και δισεκατομμύρια ανθρώπων.
Ναι, πιστεύω στη νύχτα. Πιστεύω ότι όταν περιστρέφεται η Γη,
έχουμε μια σκοτεινή περίοδο που τη λέμε νύχτα.
Ξύπνα. Τα λέει στο βίντεο. Μας κάνουν να πιστεύουμε ότι υπάρχει η Σελήνη
και η νύχτα για να μας έχουν σε υπακοή.
Σκέψου το. Τα μωρά δεν έχουν κατηχηθεί ακόμα,
και ξέρουν ότι δεν υπάρχει νύχτα.
Γι' αυτό ξυπνάνε ουρλιάζοντας.
Πάμε παρακάτω.
Ο αγώνας του διαστήματος τελείωσε. Κέρδισε η Αμερική.
Και το βραβείο ήταν ο χειρότερος προορισμός διακοπών της ιστορίας,
και δεν γινόταν να προειδοποιήσουν γιατί δεν υπήρχε το TripAdvisor.
Αλλά υπήρχε βραβείο παρηγοριάς.
Η καλύτερη φωτογραφία που την έβγαλε το Απόλλων 8 γνωστή ως Ανατολή της Γης.
Σήμερα βαριέσαι να δεις
ένα ντοκιμαντέρ ορόσημο για πάνω από οκτώ δεύτερα.
Αλλά τότε, η φωτογραφία έβαλε τον κόσμο σε σκέψεις.
Όχι μια μικρή σκέψη όπως "Ωραίο είναι", αλλά μια μεγάλη σκέψη.
Καταλάβαμε ότι ο πλανήτης μας είναι εύθραυστος.
Το οικολογικό κίνημα πάντα ήταν δημοφιλές με τους χίπις,
αλλά ο κόσμος τους αγνοούσε λόγω των ρούχων τους
κι επειδή ήταν πολύ φτιαγμένοι για να γίνουν κατανοητοί.
Τώρα οι επιστήμονες άρχισαν να ανησυχούν για τον πλανήτη.
Κανείς δεν τους περνάει για χίπις.
Φορούσαν λευκές μπλούζες και γυαλιά όταν προειδοποιούσαν.
Αλλά τους αγνοήσαμε, επειδή φαίνονταν σπασίκλες.
Το πρόβλημα ήταν η πρόοδος.
Όλα τα σύγχρονα γκάτζετ που μας αρέσουν χρησιμοποιούν ηλεκτρισμό,
που παράγεται από εργοστάσια με τη χρήση ορυκτών καυσίμων,
που δημιουργεί ένα αέριο, το CO2, που βγαίνει από τις καμινάδες
και δεν αφήνει τον ουρανό να δουλέψει.
Μια λύση για την περιβαλλοντική ζημιά
ήταν τα πυρηνικά εργοστάσια ενέργειας,
που δεν εκλύουν τέτοια βλαβερά υλικά.
Εκτός κι αν εκραγούν, πράγμα αδύνατον.
Μέχρι που έγινε το 1986 στο Τσερνόμπιλ.
Η ραδιενέργεια από το Τσερνόμπιλ μετέτρεψε μια τεράστια έκταση σε νεκρή.
Χειρότερα κι από το κέντρο του Ραϊγκέιτ.
Η ραδιενεργός σκόνη μεταφέρθηκε πολύ μακριά
κι είχε μια απρόβλεπτη παρενέργεια:
έκανε τόσο εύθραυστο το Τείχος του Βερολίνου,
που άρχισε να καταρρέει.
Απελπισμένοι ντόπιοι όρμησαν να το βοηθήσουν
και να το βελτιώσουν με σφυριά και γροθιές.
Ανώφελο.
Μαζί με το τείχος, πέθαινε κι ο κομμουνισμός. Ο καπιταλισμός κέρδισε
ενώ οι χρηματαγορές υιοθετούν την παγκοσμιοποίηση
υπό τους ήχους του ύμνου της τέκνο "Pump Up the Jam".
"Pump Up The Jam" είναι αναγραμματισμός του "Jam Up The Pump".
Το τραγούδι ακούστηκε πέντε φορές στην κηδεία του Στάνλεϊ Κιούμπρικ.
Ο πλανήτης των Technotronic, αποτελείται από 70% νερό.
Αν απομονώσετε τα τύμπανα από το τραγούδι και τα βάλετε σε κύκλο
ξεκλειδώνει ένα κόλπο που σας επιτρέπει να περάσετε στέρεες επιφάνειες.
Ξαφνικά, όλοι, εκτός από τους φτωχούς, έβγαζαν τόσα λεφτά
που δεν υπήρχε χώρος να αποθηκευτούν σε κέρματα.
Έπρεπε να αποθηκευτούν σε αριθμούς σε μια οθόνη,
γύρω από άντρες που φωνάζουν για να μείνουν μέσα.
Για να παρακολουθεί τα λεφτά, ο κόσμος χρειαζόταν έναν ειδικό άβακα
κι ευτυχώς είχε έναν: τον υπολογιστή.
Σήμερα, οι υπολογιστές είναι παντού, αλλά κάποτε ήταν σπάνιοι.
Το '50 και το '60, ένας υπολογιστής έπιανε ένα δωμάτιο.
Το '70, οι μηχανικοί έκαναν μια φοβερή ανακάλυψη.
Αν ξεφορτώνονταν όλα αυτά τα άσκοπα φωτάκια και τα καρούλια,
μπορούσαν να μικρύνουν τους υπολογιστές.
Αρκετά μικρούς για να χωράνε στην άκρη του δαχτύλου.
Ήταν το μικροτσίπ κι ήταν φανταστικό.
Ευχαριστώ. Πάρε τον μικρούλη.
Το μικροτσίπ δεν μπορούσε να κάνει κάτι
αν δεν το έχωνες σε ένα τέτοιο μεγάλο μηχάνημα.
Αλλά και μόνο σε θέμα χώρου, ήταν μεγάλη η βελτίωση.
Τώρα που ήταν αρκετά μικροί για να μπουν σε σπίτι,
πολλοί άνθρωποι ήθελαν έναν.
Έτσι γεννήθηκε το Σίλικον Βάλεϊ.
Η καρδιά των υπολογιστών που η διαμάχη δύο ανδρών θα την καθόριζε:
του Μπιλ Γκέιτς και του Στιβ Τζομπς.
Μπορεί να έχουν βαρετά ονόματα, αλλά όσα είπαν ήταν ακόμα πιο βαρετά.
Ο Γκέιτς ίδρυσε τη Microsoft
και τα έπιασε χοντρά με το δυσνόητο, ανεπίσημο σίκουελ του Ms Pac-Man
που λέγεται MS-DOS.
Ο Τζομπς δημιούργησε την Apple Macintosh,
τον πιο έμφυτα ψωνισμένο υπολογιστή.
Ενώ τα αντίπαλα συστήματά τους χώριζαν τους χρήστες,
κάτι άλλο προσπαθούσε να τους ενώσει.
Το WWW, ο παγκόσμιος ιστός.
Το ίντερνετ ήταν τόσο μοντέρνο κι ενδιαφέρον
που έμοιαζε ότι ο άνθρωπος δεν θα σηκωνόταν ξανά από το γραφείο του.
Τότε, σε μια μνημειώδη παρουσίαση,
ο Στιβ Τζομπς αποκάλυψε ότι ήξερε
πώς να βάλει το ίντερνετ σε ένα φορητό ορθογώνιο, αλλάζοντας την ιστορία.
Αυτό λέγεται iPhone.
Η επιτυχία του ενέπνευσε άπειρους μιμητές, σαν αυτό που χρησιμοποιεί η μαμά σας.
Γρήγορα τα smartphones βρίσκονταν παντού, μάλλον το κοιτάζετε τώρα
αντί για μένα ενώ μιλάω.
Τα smartphones έφεραν επανάσταση στον τρόπο αλληλεπίδρασης
δίνοντας έναν κοινωνικά αποδεκτό τρόπο να αγνοούμε τους πάντες γύρω μας.
Δεν είμαστε μοναχικοί. Χάρη στα σόσιαλ, είναι πανεύκολο και γρήγορο
να συνδεθείς με άπειρους
πάνω σε κάτι απλό όπως η φωτογραφία μιας γάτας ή στο ντρόπιασμα ενός αγνώστου.
Είναι προφανές γιατί το smartphone έγινε η δημοφιλέστερη εφεύρεση του αιώνα.
Είναι απίστευτα προηγμένο.
Και ταυτόχρονα τόσο απλό που και παιδί το φτιάχνει.
Και όχι ένα, αλλά κάπου 50 τέτοια την ώρα,
αν θέλει να αποφύγει άλλη μια νύχτα τιμωρίας.
Δυστυχώς, ο Στιβ Τζομπς πέθανε πριν δει την επιτυχία της Apple,
πέρα από τα πρώτα δισεκατομμύρια.
Ενώ πέθαινε, έβαλε τους μηχανικούς του να υποσχεθούν
ότι θα άλλαζαν το βύσμα του handsfree κάθε τρία χρόνια,
και μετά ανέβηκε στο Cloud.
Στο μεταξύ, ο Γκέιτς ξόδευε τα λεφτά του εξαλείφοντας την ελονοσία.
Αλλά παρά την απόλυτη αποτυχία της Apple και της Microsoft,
οι υπολογιστές συνεχίζουν ακάθεκτοι.
Κάποιοι λένε ότι πάμε για τη λεγόμενη μοναδικότητα,
όπου η τεχνητή νοημοσύνη γίνεται πανέξυπνη για το καλό μας.
Αν και κάποιοι πιστεύουν ότι έχει ήδη συμβεί
κι ότι όλος ο ανθρώπινος πολιτισμός υπάρχει μόνο σε έναν εξομοιωτή.
Πώς ξέρουμε ότι δεν είμαστε σε εξομοιωτή;
Δεν το ξέρουμε. Υπάρχουν πολλοί έξυπνοι άνθρωποι
που το θεωρούν δυνατόν να ζούμε σε εξομοιωτή.
Αν αυτό είναι εξομοίωση,
γιατί με βάζει ο υπολογιστής να σε ρωτήσω αυτό;
Έτσι όπως το βλέπω εγώ,
κάνεις μια ερώτηση,
οπότε θα μπορούσα να φανταστώ ότι σε ελέγχει ένας υπολογιστής,
ενώ εσύ νιώθεις ότι έχεις ελεύθερη βούληση
και κάνεις μόνη σου τις ερωτήσεις.
Γιατί πρέπει να έρθω και να το γυρίσω αυτό;
Δεν μπορεί να το δείξει ο υπολογιστής στην τηλεόραση σε εξομοίωση,
ή εκεί βρίσκομαι;
Υπάρχω αλήθεια; Γιατί συμβαίνει αυτό;
Γιατί δεν είμαι εγώ σε μια λούπα να τρώω ένα εκλέρ σοκολάτας;
Όπως σε ένα GIF. Θα άλλαζα θέση με αυτό.
Μήπως οι άνθρωποι στα GIF βρίσκονται σε εξομοιωτή;
Αυτό τους συνέβη; Πού μπαίνουν οι σφήκες στην εξομοίωση;
-Δεν είμαι σίγουρος πώς… -Συγγνώμη, είναι πολλά και δύσκολα, έτσι;
Σε αυτήν τη σειρά, σας πήγαμε από τις πρωτόγονες απαρχές μας
στη θρησκευτική αφύπνιση, τις πολιτισμικές εκρήξεις
και τα μεγάλα επιστημονικά επιτεύγματα.
Αυτήν τη στιγμή, το ανθρώπινο γένος είναι διχασμένο σε ένα σταυροδρόμι,
αντιμέτωπο με ένα αβέβαιο μέλλον.
Θα ανταποκριθούμε στην πρόκληση της κλιματικής αλλαγής;
Ή στο αντίθετο;
Θα μάθουν οι υπολογιστές να μας σβήνουν;
Κι αν το κάνουν, πώς θα βγούμε από τον κάδο ανακύκλωσης;
Θα μάθουν οι άνθρωποι να συνυπάρχουν ειρηνικά με τον εαυτό τους;
Ή μήπως όλοι μας τώρα
ζούμε τις τελευταίες ώρες, λεπτά και δεύτερα του πολιτισμού;
Ή μήπως όχι, δεν ξέρω.
Ούτε κι εσείς.
Αλλά ό,τι κι αν συμβεί, θα γίνει πρώτα εδώ, στη Γη.
Ωραία, πολύ καλό, το 'χουμε.
-Ναι; -Ναι. Ευχαριστώ.
-Αυτό ήταν; -Ναι. Πολύ καλό.
-Δηλαδή τελειώσαμε; -Ναι.
Τέλεια. Σίγουρα μπορείς να κάνεις να φαίνεται ότι πήγα σε αυτά τα μέρη;
-Ναι. Μην ανησυχείς. -Αλήθεια;
Το κάνουμε σε υπολογιστή μετά. Είναι φοβερά σήμερα.
Τέλεια, τα λέμε. Γεια!
Παιδιά, τελειώσαμε, ευχαριστώ. Γεια!
Νομίζω ότι ήταν πολύ καλό.
Ωραία. Ευχαριστώ.